उत्तराखण्ड दे सीमावर्ती क्षेत्र दे दुर्गम पर्वतीय थाह्‌रें उप्पर सड़कां नेईं होने ते पैदल मार्ग अत्यधिक खतरनाक होने दे कारण समेयान ढोने आह्‌लें ते खच्चरें दे बगैर एह् धार्मिक यात्रा संभव गै नेईं ऐ। राज्य दे पिथैरागढ़ जिले दे धारचूला दे तैह्‌सीलदार कुंवर सिंह रावत ने दूरभाषा उप्पर दस्सेआ जे पोटर्स-पोनी संघर्ष समिति ने भारी गड्डिएं दा मेहनताना बधाने ते ठेका प्रणाली दा फैसला वापस लैने दी मंग गी लेइयै यात्रा दा बहिष्कार करने दी घोशना कीती ऐ। हिमालय च मध्य तीर्थें च कठिनतम भगवान शिव दे पवित्र धाम कैलास मानसरोवर दी यात्रा हर ब रे इनें दिनें भारत ते चीन दे विदेश मंत्रालयें पास्सेआ आयोजत कीती जंदी ऐ। कैलास दी यात्रा उप्पर छड़ा भारत गै नेईं विश्व भर दे लोक चीन होइयै जंदे न।